Jara Ribnikar
<s>Jara Ribnikar rođena Hajek (; Hradec Kralove, 23. avgust 1912 — Beograd, 30. april 2007) je bila književnica, prevodilac i učesnica Narodnooslobodilačke borbe.</s>

<s>Biografija 
Rođena je 23. avgusta 1912. godine u mestu Hradec Kralove, u Češkoj Bohemiji, tada u Austrougarskoj, a danas u Češkoj Republici.</s>

<s>Bila je ćerka Emila Hajeka, direktora Muzičke škole Stanković i druga supruga Vladislava Ribnikara, direktora "Politike".</s><s>Radničkom pokretu je pristupa 1939. godine.</s>

<s>Posle okupacije Kraljevine Jugoslavije, 1941. godine izvesno vreme je vršila kurirsku službu za Centralni komitet Komunističke partije Jugoslavije.</s><s>Zajedno sa mužem Vladislavom radila na „Informativnom biltenu“.</s><s>U Narodnooslobodilačkoj borbi učestvovala je od 1941. godine.</s><s>Maja 1943. godine prešla je na oslobođenu teritoriju.</s><s>Bila u agenciji TANJUG, od njenog osnivanja 1943. godine.</s><s>Tokom rata je vodila jugoslovenski Crveni krst  i bila je u Titovom štabu.</s><s>Bila je komunista i levičar sve do svoje smrti, a 90-tih je bila članica Jugoslovenske levice.</s>

<s>Bila je predsednik Udruženja književnika Srbije i poslanik Veća naroda Savezne skupštine SFRJ.</s><s>Bila je jedan od osnivača i prvi predsednik Društva srpsko-češkog prijateljstva koje je kratkotrajno delovalu u Beogradu 1991. godine.</s><s>Dobitnica je Sedmojulske nagrade, Nagrade Ivan Goran Kovačić, nagrade „Foruma“ i nagrade Udruženja književnika Srbije.</s>

<s>Preminula je 30. aprila 2007. godine u bolnici „Dr Dragiša Mišović“.</s><s>Njen sin je Darko Ribnikar.</s><s>Njen sestrić je bio čehoslovački ministar inostranih poslova Jirži Dinstbir.</s>

<s>Nosilac je Partizanske spomenice 1941. i drugih jugoslovenskih odlikovanja, među kojima su — Orden Republike sa zlatnim vencem, Orden bratstva i jedinstva i Orden za hrabrost.</s>

<s>Dela 
Napisala je nekoliko romana, više knjiga memoarske proze i zbirki pripovedaka i pesama:
 Idu dani, noći, dani (pesme), 1952 (pod pseudonimom Dušanka Radak)
 Devetog dana (pripovetke), 1953
 Nedovršen krug (roman), 1954
 Zašto vam je unakaženo lice )roman), 1956
 Largo (pripovetke), 1957
 Bakaruša (roman), 1961
 Pobeda i poraz (roman), 1963
 Ti (roman), 1963
 Ja, ti, mi (3 romana), 1967
 Jan Nepomucki (roman), 1969
 Među nama (pripovetke), 1973
 Priviđenja (roman), 1976
 Kratko beogradsko proleće (roman), 1977
 Život i priča {I} i {II} (memoarska proza), 1979
 Izabrana dela (4 knjige: Jan Nepomucki; Ja, ti, ona; Život i priča {I} i {II}; Život i priča {III}), 1986
 Život i priča {IV} (memoarska proza), 1988
 Dete iz Hradeca (memoarska proza), 1990
 Život i priča {V} (memoarska proza), 1995
 Porodične priče (roman), 1995
 Ženske ljubljvne priče, 1997
 Roman o T. M. (roman), 1998
 Skretnica (roman), 2001</s>

<s>Prevodi 
 Sol Belou: Henderson, kralj kiše (roman), 1962
 Savremena čehoslovačka poezija, izbor (zajedno sa Desankom Maksimović), 1962
 Sol Belou: Ne propusti dom (roman), 1990
 Vitjeslav Nezval: Ravnodušni posmatrač (pripovetke), 1963
 Rihard Vajner: Ravnodušni posmatrač (pripovetke), 1974
 Vilem Zavada: Trava na ruševinama (izbor pesama), 1977
 Jaroslav Sajfert: Izabrane pesme (zajedno sa Ivanom V. Lalićem), 1984</s>

<s>Izvori</s>

<s>Spoljašnje veze 
 
 In memoriam; Jara Ribnikar („Danas“, 3. maj 2007)
 Preminula Jara Ribnikar („Blic“)
 Preminula Jara Ribnikar („Politika“, 3. maj 2007)
 Deset godina od smrti Jare Ribnikar („Politika“, 2. maj 2017)</s>

<s>Jugoslavenski partizani
Srpski pisci
Jugoslavenski političari</s>

